Diari Oficial de la Generalitat Valenciana


Sumari del DOGV 9977, del 07-11-2024 (2024/11674)

RESOLUCIÓ de 25 d’octubre de 2024, per la qual s’autoritza una transferència de crèdit del capítol 7 al 2 del programa pressupostari 313J00, Planificació i coordinació d’infraestructures sociosanitàries, de la Vicepresidència i Conselleria de Servicis Socials, Igualtat i Vivenda, per un import de 4.280.983,98 euros (expedient 16.030/24).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9977

Data del DOGV
:   07-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11398

CVE
:   JOXM-H-7105-12258

Data del document
:   25-10-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

La Llei 8/2023, de 27 de desembre, de pressupostos de la Generalitat per a l’exercici 2024, contempla en el programa pressupostari 313J00, Planificació i coordinació d’infraestructures sociosanitàries, la línia de subvenció de concurrència competitiva S0330, Ajudes per a projectes d’inversió, del capítol 7.

Per altra banda, la Direcció General d’Infraestructures Sociosanitàries té, entre les seues competències, proposar i gestionar els contractes de prestació de servicis, subministraments, equipaments i obres dels centres del Sistema Públic Valencià de Servicis Socials, i de l’execució actual del pressupost, es planteja la necessitat d’incrementar la dotació del capítol 2, Compra de béns corrents i gastos de funcionament, del programa pressupostari 313J00, Planificació i coordinació d’infraestructures sociosanitàries, per un import de 4.280.983,98 euros, davant la insuficiència de crèdit en este, per a poder fer front al pagament de factures per gastos generats pel funcionament dels centres de titularitat de la Generalitat, en concret, de les residències i els centres de dia de majors dependents, centres per a xiquets, xiquetes i adolescents, així com dels centres de persones amb diversitat funcional.

Este Servici Públic Valencià de Servicis Socials té caràcter de servici públic essencial perquè se’n deriven prestacions indispensables per a satisfer les necessitats bàsiques personals i millorar les condicions de la qualitat de vida de la ciutadania, segons el que disposa l’article 128.2 de la Constitució Espanyola i l’article 5 de la Llei 3/2019, de servicis socials inclusius de la Comunitat Valenciana.

Per això, per al seu finançament, la Vicepresidència i Conselleria de Servicis Socials, Igualtat i Vivenda, proposa fer una transferència de crèdit de la línia de subvenció de concurrència competitiva S0330, del capítol 7, del programa pressupostari 313J00, Planificació i coordinació d’infraestructures sociosanitàries, per un import de 4.280.983,98 euros. Estos crèdits es troben en situació de disponible, no tenen compromisos pendents, ni estan subjectes a finançament condicionat, i no impliquen variació en els objectius dels programes pressupostaris afectats.

A este efecte, i en virtut del que disposen els articles 44 i 49 de la Llei 1/2015, de 6 de febrer, d’hisenda pública, del sector públic instrumental i de subvencions, i els articles 21 i 24 de la Llei 8/2023, de pressupostos de la Generalitat per a l’exercici 2024, i si considerem la competència per a resoldre de conformitat amb el que establix la Resolució de 12 de febrer de 2024 (DOGV 9792, de 20 de febrer) de delegació de determinades competències en òrgans d’esta conselleria,

RESOLC

*Primer*

Autoritzar una minoració de crèdit, en el pressupost de gastos, en l’aplicació pressupostària O17251297UX85095 G.313J00.7, per un import de 4.280.983,98 euros, que implica la minoració en la línia de concurrència competitiva S0330, del capítol 7, de l’annex de transferències i subvencions de capital, d’acord amb el detall següent:

|  |  |  |  |  |
| --- | --- | --- | --- | --- |
| *Codi* | *Denominació* | *Dotació anterior* | *Modificació alta/baixa* | *Dotació modificada* |
| S0330 | Ajudes per a projectes d’inversió | 7.280.983,98 | -4.280.983,98 | 3.000.000,00 |

  

*Segon*

Autoritzar un increment de crèdit, en el pressupost de gastos, en l’aplicació pressupostària N02337654HW20738 G.313J00.2, per un import de 4.280.983,98 euros.

  

València, 25 d'octubre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública